Johannesburgin pörssi

Johannesburgin pörssi (engl. Johannesburg Stock Exchange, lyhennys JSE) on vuonna 1887 toimintansa aloittanut, Etelä-Afrikan Johannesburgissa toimiva Afrikan suurin arvopaperipörssi. Pörssin operatiivisestä toiminnasta vastaa pörssin päälistalla noteerattu JSE Limited -yhtiö. Toukokuussa 2018 pörssissä tehtiin osakekauppoja 34,8 miljardin Yhdysvaltain dollarin arvosta, joka arvoltaan vastasi hieman alle puolta Nasdaq Nordicin kaupankäynnistä saman kuukauden aikana (Maailman pörssien yhteistyöjärjestö WFE:n 5/2018 tilasto). Johannesburgin pörssissä oli alkuvuonna 2018 listattu noin 360 yhtiötä. JSE:n tunnetuimpiin osakeindekseihin kuuluvat JSE Top 40 -indeksi ja JSE All Share -indeksi (Alsi). Lähteet Aiheesta muualla JSE Top 40 (englanniksi) (sashares.co.za) JSE Top 40 shares (Arkistoitu – Internet Archive) (englanniksi) (courtneycapital.co.za)